Z A P I S N I K
8. sjednice Vijeća Mjesnog odbora „Petar Krešimir IV.“ održane 21. siječnja 2026. 
Zagreb, Ulica kneza Branimira 67 s početkom u 16:30 sati

Nazočni članovi Vijeća:
Robert Lokar, Estella Prukner - Radovčić, Marko Klišanić, Senada Kulašić i Tomislav Sladojević Šola.

Predsjedava gospodin Robert Lokar, predsjednik Vijeća.

Zapisnik vodi: 
Robert Lokar.

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 8. sjednicu Vijeća Mjesnog odbora.

Predsjednik Vijeća daje zapisnik 7. sjednice na verifikaciju.
Vijeće prihvaća tekst Zapisnika 7. sjednice Vijeća, bez izmjena.

Na prijedlog predsjednika Vijeće jednoglasno utvrđuje


DNEVNI  RED

	1. 
	Zaključak o asfalterskom programu Plana malih komunalnih akcija Vijeća Mjesnog odbora "Petar Krešimir IV." za 2026. - donošenje zaključka

	2. 
	Pitanja prijedlozi i obavijesti




Ad 1. Zaključak o asfalterskom programu Plana malih komunalnih akcija Vijeća Mjesnog odbora "Petar Krešimir IV." za 2026. - donošenje zaključka

Uvodno obrazloženje iznosi Predsjednik Vijeća.

U raspravi sudjeluju: Robert Lokar, Estella Prukner - Radovčić, Marko Klišanić, Senada Kulašić i Tomislav Sladojević Šola, 

Vijeće jednoglasno donosi


Zaključak  o asfalterskom programu Plana malih komunalnih akcija Vijeća Mjesnog odbora "Petar Krešimir IV." za 2026.

(Zaključak se prilaže ovom zapisniku i njegov je sastavni dio.)

Ad 2. Pitanja prijedlozi i obavijesti

Predsjednik obavještava članove Vijeća o analizi i pregledu rada za 2025. Zaključak članova Vijeća je da se na naše prijedloge nije reagiralo te ništa nije još uvijek realizirano. Naročito je uočeno da nisu riješene najjednostavnije stvari kao što su koševi za smeće i klupe koji bi morali biti odmah dostupni.

Dodatno molimo Vijeće Gradske četvrti Donji grad da nas sljedeće godine uvrsti u planove redovnog kićenja za Božić sa sljedećim prijedlogom:

· postavljanje na sredini rondele metalnog stožca – bora veličine 5-6m, kao i promjenu postavljanja lampica oko platana na način da se omotaju platane sa obje strane ceste, a ne kao do sada samo na sjevernoj strani dva reda. Mislimo da bi efektnije izgledalo kad bi bilo obostrano pa bi pogled bio puno atraktivniji. I kao treće, po obodu rondele bi lijepo došao vijenac sa ili bez četiri svijeće koje bi se palile ili samo kao ukras.

Budući da se nitko više nije javio za riječ, predsjednik Vijeća konstatira da je dnevni red iscrpljen i zaključuje 8. sjednicu Vijeća Mjesnog odbora „Petar Krešimir IV.“


Sjednica je završila u 18:25.

KLASA: 024-08/26-003/137
URBROJ: 251-13-11-4/004-26-2
Zagreb, 21. siječnja 2026.

Na temelju članka 99. stavka 1. točke 4. Statuta Grada Zagreba (Službeni glasnik Grada Zagreba 23/16, 2/18 i 23/18, 3/20, 3/21, 11/21 – pročišćeni tekst i 16/22), Vijeće Mjesnog odbora „Petar Krešimir IV.“, na 8. sjednici, 21. siječnja 2026. donijelo je




ZAKLJUČAK

o asfalterskom programu Plana malih komunalnih akcija Vijeća Mjesnog odbora „Petar Krešimir IV.“ za 2026.



	1.
	Vijeće je raspravljalo o asfalterskom programu Plana malih komunalnih akcija Vijeća mjesnog odbora “Petar Krešimir IV.”.



2.	Vijeće Mjesnog odbora „Petar Krešimir IV.“ u Planu malih komunalnih akcija za 2026. ima 20.000,00 eura

3.      Vijeće predlaže asfaltiranje: 

· Branimirova ulica nogostup od Ulice Petra i Tome Erdodyja do Parka Prinčeva cca 50 m u cijeloj širini zbog lošeg, oštećenog i ulegnutog postojećeg nogostupa - tijekom kišnih dana u potpunosti je potopljen.
· asfaltna staza na južnoj strani Krešimirovog parka - puna je neravnina.

4.	Ovaj zaključak se dostavlja Gradskom uredu za mjesnu samoupravu, promet, komunalne poslove, civilnu zaštitu i sigurnost, Sektor za promet.

